Държавен вестник, бр. 35, 2011 г., стр. 3

БРОЙ  35	
Д Ъ Р Ж А В Е Н  В Е С Т Н И К 	
СТР.  3  
(2) Устройственият правилник на предприя­
тието по ал. 1 се приема от Министерския съвет 
по предложение на министъра на физическото 
възпитание и спорта. Органите за управление на 
Държавното предприятие „Български спортен 
тотализатор“ се назначават и освобождават от 
министъра на физическото възпитание и спорта.
(3) Използването на приходите от дейност­
та на Държавното предприятие „Български 
спортен тотализатор“ след данъчно облагане и 
приспадане на разходите и изплатените печалби 
се утвърждава от министъра на физическото 
възпитание и спорта съгласувано с министъра 
на финансите.
(4) Утвърдените средства по ал. 3 се из­
ползват за:
1. нуждите на физическото възпитание и 
спорта;
2. поддържане, ремонт, реконструкция или 
изграждане на спортни съоръжения в училищата. 
(5) Средствата по ал. 4, т. 2 се разпределят от 
министъра на физическото възпитание и спорта 
по предложение на министъра на образовани­
ето, младежта и науката, след съгласуване със 
съответния отраслов министър.“
§ 2. В чл. 77, ал. 2 числото „30 000“ се за­
меня с „15 000“.
Преходни и заключителни разпоредби
§ 3. (1) Държавното предприятие „Държавна 
парично-предметна лотария“ се преобразува 
чрез вливане в Държавното предприятие „Бъл­
гарски спортен тотализатор“ при условията на 
универсално правоприемство.
(2) Активите, пасивите, архивът и другите 
права и задължения на Държавното предприя­
тие „Държавна парично-предметна лотария“ се 
поемат от Държавното предприятие „Български 
спортен тотализатор“.
(3) Трудовите правоотношения със служите­
лите на Държавното предприятие „Държавна 
парично-предметна лотария“ се уреждат по 
реда на чл. 123 от Кодекса на труда.
(4) Разрешенията за организиране на хазарт­
ни игри, издадени на Държавното предприя­
тие „Държавна парично-предметна лотария“, 
запазват действието си за срока, за който са 
издадени. 
(5) В 7-дневен срок след влизането в сила на 
този закон разрешенията по ал. 4 се преиздават 
служебно в полза на Държавното предприятие 
„Български спортен тотализатор“ при запазване 
на условията, определени в тях.
(6) За преиздаването на разрешенията по 
ал. 5, както и за утвърждаването на нови за­
дължителни образци на удостоверителни знаци 
във връзка с извършеното вливане по ал. 1 не 
се заплащат държавни такси. 
(7) В двумесечен срок след влизането в 
сила на този закон Министерският съвет при­
ема устройствен правилник на Държавното 
предприятие „Български спортен тотализатор“.
§ 4. Законът влиза в сила от деня на обна­
родването му в „Държавен вестник“.
Законът е приет от 41-ото Народно събрание 
на 20 април 2011 г. и е подпечатан с официалния 
печат на Народното събрание.
Председател на Народното събрание:
Цецка Цачева
5308
УКАЗ № 92
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за енергията от възобновяеми из­
точници, приет от ХLI Народно събрание на 
21 април 2011 г.
Издаден в София на 2 май 2011 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за енергията от възобновяеми източници
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Този закон урежда обществените 
отношения, свързани с производството и по­
треблението на:
1. електрическа енергия, топлинна енергия 
и енергия за охлаждане от възобновяеми из­
точници;
2. газ от възобновяеми източници;
3. биогорива и енергия от възобновяеми 
източници в транспорта.
(2) За неуредените в този закон въпроси се 
прилага Законът за енергетиката.
Чл. 2. (1) Основните цели на този закон са:
1. насърчаване на производството и потреб­
лението на енергия, произведена от възобно­
вяеми източници; 
2. насърчаване на производството и потребле­
нието на биогорива и енергия от възобновяеми 
източници в транспорта;
3. създаване на условия за включване на 
газ от възобновяеми източници в мрежите за 
пренос и разпределение на природен газ;
4. създаване на условия за включване на 
топлинна енергия и енергия за охлаждане от 
възобновяеми източници в топлопреносни 
мрежи;
5. осигуряване на информация относно схе­
мите за подпомагане, ползите и практическите 
особености на развитието и използването на 
енергия от възобновяеми източници на всички 
заинтересовани лица, участващи в процеса на 
производство и потребление на електрическа 
енергия, топлинна енергия и енергия за охлаж­